钦定古今图书集成/明伦汇编/官常典/第299卷 > 徐宁
## 钦定古今图书集成/明伦汇编/官常典/第299卷 > 徐宁

按《晋书》本传：“宁，东海郯人也。少知名，为舆县令。时廷
尉桓彝称有人伦鉴识。彝尝去职，至广陵寻亲旧，还
遇风，停浦中，累日忧悒，因上岸见一室宇，有似廨署，
访之，云是舆县。彝乃造之。宁清惠博涉，相遇欣然，因
留数夕，彝大赏之，结交而别。至都，谓庾亮曰：‘吾为卿
得一佳吏部郎’。语在《彝传》。即迁吏部郎，左将军、江州”
刺史，卒官。